**Kúpna zmluva**

uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov medzi týmito zmluvnými stranami:

**Čl. I. Zmluvné strany**

**Kupujúci:**

|  |  |
| --- | --- |
| Názov:  | **Obec Podvysoká** |
| Sídlo: | **Podvysoká 307****023 57 Podvysoká** |
| Zastúpený:  | **JUDr. Ján Opial**, starosta obce |
|  |  |
| IČO:  | 00314196 |
| **DIČ: 2020553183****Bankové spojenie: Prima Banka Slovensko,a.s.****Číslo účtu: SK36 5600 0000 0077 0030 0014****Č.tel./fax: 041/4346223** **e-mail:**  |

(kupujúci nie je platcom DPH)

(ďalej len „kupujúci“)

**Predávajúci:**

Obchodné meno:

Sídlo:

V zastúpení:

IČO:

IČ DPH:

DIČ:

Bankové spojenie:

Číslo účtu:

**Zaregistrovaný:**

**Oddiel:**

**Vložka číslo**

Tel, fax:

(ďalej len „ predávajúci“)

**Článok. II. Preambula**

Táto zmluva sa uzatvára ako výsledok verejného obstarávania - zákazka s nízkou hodnotou na dodávku tovaru - postup podľa § 117 zákona č.343/2015 Z.z o verejnom obstarávaní a o zmene a doplnení niektorých zákonov.

Predmet zákazky je realizovaný v rámci projektu:

**Vzdelávame odborne, moderne a zaujímavo**

Kód výzvy: IROP- PO2-SC222-2016-13

Kód projektu v ITMS2014: 302021J980

**Článok III. Predmet zmluvy**

1. predmet zmluvy: Zákazka na dodanie tovaru: „**Výpočtová technika“.**
2. Predávajúci sa zaväzuje dodať predmet zmluvy podľa:
* Návrhu ceny (cenovej ponuky), ktorý tvorí Prílohu č.1 tejto zmluvy
	+ Špecifikácie predmetu zmluvy (Príloha č.2)
1. Kupujúci sa zaväzuje predmet kúpnej zmluvy vymedzený v Článku III. bod 1. a 2. prevziať zmluvne dohodnutým spôsobom a zaplatiť predávajúcemu kúpnu cenu uvedenú v Článku IV. tejto zmluvy.
2. Predávajúci sa zaväzuje odovzdať ako súčasť predmetu zmluvy: dodací list, príp. záručný list.

**Článok IV. Kúpna cena, platobné podmienky**

1. Kúpna cena za predmet zákazky je stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov a ponuky uchádzača.
2. Cena za dodanie tovaru :

Cena bez DPH: ................EUR

DPH 20%: ............... EUR

Cena s DPH: ................EUR

Cena je podrobne špecifikovaná v Prílohe č.1 tejto kúpnej zmluvy (Cenová ponuka).

1. V kúpnej cene sú zahrnuté všetky náklady predávajúceho spojené s plnením predmetu zmluvy podľa Článku III. tejto zmluvy.
2. Právo na zaplatenie ceny vzniká predávajúcemu riadnym splnením jeho záväzku spôsobom a v mieste plnenia v súlade s touto zmluvou.
3. Po dodaní predmetu zmluvy podľa Článku. V. bod 1. tejto zmluvy a jeho prevzatí v mieste plnenia vystaví predávajúci daňový doklad na dodaný predmet zmluvy a odošle ho, alebo odovzdá na adrese kupujúceho v dvoch výtlačkoch. Daňový doklad musí obsahovať všetky náležitosti uvedené v zákone č. 222/2004 Z. z. o dani z pridanej hodnoty v platnom znení. K daňovému dokladu je predávajúci povinný priložiť potvrdený dodací list.
4. Splatnosť faktúry je vzhľadom na povahu predmetu plnenia záväzku (realizácia projektu financovaného z prostriedkov EÚ ) 60 dní od jej doručenia kupujúcemu. Pre tento účel sa za deň úhrady považuje dátum odpísania platnej sumy z účtu kupujúceho.
5. Kupujúci je oprávnený vrátiť daňový doklad, ktorý nemá zákonom a zmluvou požadované náležitosti a to do dátumu jeho splatnosti. Oprávneným vrátením daňového dokladu prestáva plynúť lehota splatnosti. Nová lehota splatnosti začína plynúť odo dňa doručenia opraveného daňového dokladu.

**Článok V. Dodacie podmienky**

1. Miestom plnenia pre potreby tejto zmluvy je: Základná škola Podvysoká 307
2. Kupujúci sa zaväzuje spolupôsobiť s predávajúcim.
3. Odovzdanie bude vykonané povereným zástupcom predávajúceho a prevzatie zástupcom kupujúceho v mieste plnenia po dohode.
4. Predmet zmluvy uvedený v Článku. III. tejto zmluvy je splnený jeho prevzatím a podpísaním dodacieho listu zástupcom kupujúceho.
5. V prípade, že kupujúci odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.
6. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v Článku. III bod 4.
7. Kupujúci sa zaväzuje vystaviť objednávku do 10 dní od splnenia odkladacej podmienky podľa čl.X, bod 5 tejto zmluvy.
8. Dodanie tovaru bude na etapy:

**1. etapa: dodanie výpočtovej techniky do IKT 1.stupeň – položka č. 14,15,16,17,18,19,20,21,23**

 **do 1 mesiaca od vystavenia objednávky**

 **2. etapa: dodanie výpočtovej techniky do cudzích jazykov – položka č. 9,10,11,12,13,22**

**do 2 mesiacov od vystavenia objednávky**

 **3. etapa: dodanie výpočtovej techniky do knižnice – položka č. 1,2,3,4,5,6,7,8**

 **do 3 mesiacov od vystavenia objednávky**

**Článok VI. Kvalita tovaru**

1. Predávajúci je povinný dodať predmet zmluvy riadne,  včas a v požadovaných vlastnostiach, množstve, v akosti a v prevedení podľa Článku III. tejto zmluvy.
2. Predávajúci vyhlasuje, že predmet kúpy dodávaný v rámci predmetu zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, tovar je nový, nerepasovaný, prvotriedneho vyhotovenia a z prvotriednych materiálov.
3. Záručná doba pre jednotlivé druhy tovaru, ktoré sú predmetom tejto zmluvy, začína plynúť dňom podpísania dodacieho listu a preberacieho protokolu kupujúcim a trvá 2 roky na celý predmet zmluvy.
4. Kupujúci je povinný dodržiavať návod na obsluhu a predávajúcim vydané inštrukcie (písomné) na používanie predmetu kúpy.

Záručné povinnosti predávajúceho sa nevzťahujú na poškodenie neodborným zásahom zo strany kupujúceho alebo tretej osoby.

1. Kupujúci je povinný vady písomne oznámiť predávajúcemu bez zbytočného odkladu po ich zistení, najneskôr do uplynutia dohodnutej záručnej doby. Nároky kupujúceho z vád tovaru sa riadia ustanoveniami § 436 Obchodného zákonníka.
2. V prípade zistenia vady vykoná prvotné oznámenie predávajúcemu o jej zistení zamestnanec používateľa telefónom servisné stredisko predávajúceho.
3. Nebezpečenstvo škody v dodávke (nekompletnosť, poškodenie) prechádza na kupujúceho v momente odovzdania – prevzatia predmetu zmluvy kupujúcim. Kupujúci si vyhradzuje právo neprevziať poškodený alebo nekompletný predmet kúpy.

**Článok VII. Zmluvné pokuty a sankcie**

1. Kupujúci je oprávnený uplatniť u predávajúceho zmluvnú pokutu za nedodanie predmetu kúpy

v dohodnutom čase a to 0,05% z kúpnej ceny za každý a začatý deň omeškania.

1. Predávajúci je oprávnený uplatniť u kupujúceho úrok z omeškania za omeškanie s úhradou kúpnej ceny a to 0,05% z kúpnej ceny za každý deň omeškania s plnením.
2. Zmluvné pokuty dohodnuté touto zmluvou hradí povinná strana nezávisle na tom, či a v akej výške vznikne druhej strane škoda.

**Článok VIII. Vlastnícke právo**

1. Kupujúci nadobúda výlučné vlastnícke právo k predmetu zmluvy až po úhrade kúpnej ceny na účet predávajúceho.

**Článok IX. Zánik zmluvy, okolnosti vylučujúce zodpovednosť**

1. Nedodržanie záväzku splnenia predmetu zmluvy v požadovaných vlastnostiach a kvalite zo strany predávajúceho budú zmluvné strany považovať za podstatné porušenie kúpnej zmluvy podľa § 345 ods. 2 Obchodného zákonníka. Omeškanie predávajúceho s dodávkou predmetu zmluvy o viac ako 10 dní bude kupujúci považovať za podstatné porušenie kúpnej zmluvy.

2. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy. Právo zmluvných strán na náhradu škody a zmluvnú pokutu tým nie je dotknuté.

3. Za porušenie tejto zmluvy spôsobené vyššou mocou zmluvné strany nezodpovedajú. Pod vyššou mocou chápu zmluvné strany udalosti, ktoré nebolo možné predvídať, alebo ak ich aj zmluvné strany predvídali, tieto sa uskutočnili mimo ich vôle a vplyvu, ak tieto plne alebo čiastočne bránili plneniu podmienok zmluvy. Príkladmi vyššej moci sú prírodné katastrofy, požiare, záplavy, explózie, štrajky, nepokoje, vojny, zásahy štátu alebo vojenských orgánov. Uvedený výpočet nie je taxatívny.

4. V prípade vyššej moci budú termíny vyplývajúce z tejto zmluvy predĺžené o dobu trvania stavu zapríčineného vyššou mocou. V prípade, že vyššia moc bude pretrvávať dlhšie ako 30 dní, zmluvné strany sa dohodnú na spôsobe ďalšieho plnenia tejto zmluvy alebo na jej zrušení.

**Článok X. Záverečné ustanovenia**

1. Jednotlivé ustanovenia tejto zmluvy môžu byť menené alebo doplňované iba písomnou formou po dohode obidvoch zmluvných strán. Všetky zmeny tejto zmluvy uvedené v dodatkoch budú tvoriť neoddeliteľnú súčasť tejto zmluvy.
2. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväzných právnych predpisov SR. Záväzkový vzťah zmluvných strán vzniknutý z tejto zmluvy sa riadi ustanoveniami Obchodného zákonníka nakoľko ide o vzťah subjektov, ktorý automaticky spadá pod vzťahy upravené v § 261 Obchodného zákonníka.
3. Predávajúci sa zaväzuje, že strpí výkon kontroly/auditu/overovania/ súvisiaceho s dodávanými tovarmi kedykoľvek počas platnosti a účinnosti Zmluvy o poskytnutí nenávratného finančného príspevku a to oprávnenými osobami . Oprávnené osoby na výkon kontroly (auditu) sú najmä:

poskytovateľ a ním poverené osoby, Útvar následnej finančnej kontroly a nimi poverené osoby,

Najvyšší kontrolný úrad SR, Certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané týmito orgánmi v súlade s príslušnými právnymi predpismi SR a EÚ.

1. Zmluvné strany sa zaväzujú, že všetky spory vyplývajúce z tejto zmluvy budú riešiť dohodou. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.
2. Táto zmluva uzavretá podpisom oboma zmluvnými stranami nadobúda účinnosť po splnení odkladacej podmienky, ktorá spočíva v tom, že dôjde k schváleniu zákazky zo strany poskytovateľa, t.j. doručením kladnej správy z kontroly VO prijímateľov.

V prípade, ak nebude schválené predmetné VO strany poskytovateľa NFP, kupujúci si vyhradzuje právo využiť inštitút odkladacej podmienky a následne zmluvu anulovať.

1. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

7. Táto zmluva je vypracovaná v štyroch vyhotoveniach, kupujúci obdrží tri vyhotovenia, predávajúci jedno vyhotovenie zmluvy. Táto zmluva nadobudne platnosť dňom jej podpisu všetkými zmluvnými stranami. Táto zmluva podlieha povinnému zverejneniu na web sídle objednávateľa podľa zákona o slobodnom prístupe k informáciám.

Prílohy:

Príloha č.1 – Cenová ponuka

Príloha č.2 – Špecifikácia predmetu zmluvy

Predávajúci: kupujúci:

V ........................., dňa ................... V ............................., dňa .......................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Podvysoká

 JUDr. Ján Opial, starosta